Ville Suhonen

Ville Suhonen (s. 23. kesäkuuta 1964 Helsinki) on suomalainen elokuvaohjaaja, käsikirjoittaja ja kirjailija. Hän on vuodesta 1985 alkaen ohjannut ja käsikirjoittanut yli 30 lyhytelokuvaa, dokumenttia ja musiikkielokuvaa. Suhonen toimi vuonna 1998 ensi-iltansa saaneen perhe-elokuvan Poika ja ilves käsikirjoittajana ja toisena ohjaajana. Tunnetuimpia dokumentteja ovat viimeisestä valtiovallan Suomessa teloittamasta naisesta, Martta Koskisesta, kertova historiallinen dokumentti Ompelijatar (2015), suuren yleisömenestyksen saanut luontodokumentti Metsän tarina (2012) ja jatkosodan aikaisista sotavankileireistä kertova Jäämarssi (2011). Hän on kirjoittanut myös kolme nuortenromaania sekä Metsän tarina -elokuvaan perustuvan luontokirjan. Vuonna 1983 ylioppilaaksi kirjoittanut Suhonen on opiskellut Helsingin yliopistossa taidehistoriaa ja teatteritiedettä vuosina 1984–1988 ja toiminut myös elokuva- ja kulttuuriarvostelijana vuodesta 1986 alkaen. Suhosen kirjoituksia on julkaistu muun muassa Ylioppilaslehdessä, Filmihullussa ja Teatteri-lehdessä. Ville Suhonen on kirjailija Pekka Suhosen poika. == Filmografia == * Paris, Breakfast eli kohtalonmuotoisia tarinoita (1985) * Dream Mode (1986) * Kaupungin aika (1987) * Funkiksen liekki (1988) (apul.ohj.) * Viimeinen kaupunginosa (1988) * Ajattelija (1989) * Helsinki. Arkkitehtuuri (1989) * Silent City (1989) (yhdessä Mikko Kallisen kanssa) * Tapaus Kumenius (1989) * Selviytyjät (1990) * Ylioppilaselämää (1990) * Black & White (1992) (yhdessä Mikko Kallisen kanssa) * Dolla (1992) * Marea (1993) * Pihi neito (1993) * Wild-Grown City – Villiintynyt kaupunki (1993) * Io (1994) * Katoavat hetket (1995) * Linnunratojen kansaa (1995) * Puhe lauluksi, sanat musiikiksi (1995) * Pyhä lintu, onnen lintu (1996) (käsikirj.) * Hämähäkkihuijaus (1997) * Poika ja ilves (1998) (2. ohjaaja, käsikirj.) * Paratiisi kaupungissa (2000) (yhdessä Kari Soverin kanssa) * Rovasta rahjaksi (2001) (käsikirj.) * Matkalla kurkien kanssa (2002) (yhdessä Kari Soverin kanssa) * Siipi lumihohtoinen (2004) (yhdessä Kari Soverin kanssa) * Neljä matkaa Vantaanjoella (2007) (yhdessä Kari Soverin kanssa) * Jäämarssi (2011) * Metsän tarina (2012) (yhdessä Kim Saarniluodon kanssa) * Ompelijatar (2015) * Ikuiseen rauhaan (2021) * Sodan ja rauhan lapset (2024) == Bibliografia == * Turkoosinpunainen enkeli (novelli ”Italia”). Helsinki: Otava, 1988. ISBN 951-1-10326-1 * Poika ja ilves. Helsinki: Otava, 1999. ISBN 951-1-15936-4 * Poika ja ilves – Seikkailu erämaassa. Helsinki: Otava, 1999. ISBN 951-1-16288-8 * Poika ja ilves – paluu erämaahan. Helsinki: Otava, 2003. ISBN 951-1-18255-2 * Tuulensieppaaja. Helsinki: Otava, 2005 ISBN 951-1-19722-3 * Källskär. Mariehamn: Ålands Konstmuseum, 2008. ISBN 978-952-5614-21-3 (valokuvaajana) * Metsän tarina. Helsinki: Maahenki, 2013. ISBN 978-952-5870-95-4 * Ompelijatar. Martta Koskisen kuolema ja elämä. Helsinki: Gummerus, 2016, ISBN 978-951-2402-24-3 *Sammalhuone. Helsinki: Maahenki, 2017. ISBN 978-952-301-124-3 == Palkintoja == * Kettu-palkinto, Suomen elokuvakontakti 1990: Selviytyjät. * Pronssinen Muuvi-palkinto kotimaisten musiikkivideoiden kilpailussa 1993: Pihi neito. * Kotimaisen kilpailun pääpalkinto, Tampereen elokuvajuhlat 1996: Katoavat hetket. * Lastenkulttuurin valtionpalkinto 1999: Poika ja ilves. * Kirjallisuuden Plättä-palkinto 2000: Poika ja ilves -romaani. * Dokumenttielokuvasarjan pääpalkinto, Northern Character 2011: Jäämarssi. * Suomen luonnonsuojeluliiton ympäristöpalkinto 2013: Metsän tarina. * Kotimaisen kilpailun erikoispalkinto, Tampereen elokuvajuhlat 2016: Ompelijatar * Jussi-palkinto, paras dokumenttielokuva 2015: Ompelijatar * Tiedonjulkistamisen valtionpalkinto 2016 dokumenttielokuvasta Ompelijatar, Suomen opetus- ja kulttuuriministeriö.Tiedon julkistamisen neuvottelukunta, hakusivu: http://www.tjnk.fi/fi/tsvfm *Sadankomitean rauhanpalkinto 2021 dokumenttielokuvasta Ikuiseen rauhaan. == Lähteet == * Olavi Similä: Ville Suhonen, teoksessa Eila Anttila (toim.): Lyhyttä ja pitkää, Kotimaisia elokuvantekijöitä. Helsinki: BTJ Kirjastopalvelu Oy, 2000. ISBN 951-692-474-3. * Ville Suhonen Otavan verkkosivuilla * Ville Suhonen Elonetissä ===Viitteet=== == Aiheesta muualla == * Ville Suhosen kotisivu * * Ville Suhonen Lukki-kirjastojen kotiseutukirjallisuustietokannassa * Film-o-Holic: Ville Suhonen ja Metsän tarina * Ville Suhonen: Metsän tarinan suosio hämmentää (Yövieras, Yle Areena) * Metsästä versoi tarina: Ville Suhonen kirjoitti ja ohjasi dokumenttielokuvan, joka on ylistys saloluonnon asukeille (Helsingin Sanomat) Luokka:Suomalaiset elokuvaohjaajat Luokka:Suomalaiset kirjailijat Luokka:Vuonna 1964 syntyneet Luokka:Elävät henkilöt